VLADIMÍR DVORŠČÁK

LÍCNE JAMKY

(ukážka)

Zbierka básní

Grafická a technická spolupráca: Szekereš František, Ličko Michal

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-560-0059-5

Predslov

Táto zbierka vlastní zopár básni, čo sa držia za ruku.

Možno sa pousmeješ a možno ostane slza,

pre jedného voda a druhý ňou zaplatí ...

(autor)

1 máj

Blíženci modelujú bozky,

vyrástli z čerešňového dreva,

ruky objímajú v čo veria,

osedlané lavičky dávajú sa do cvalu,

slová poletujú, žiadajú o tanec.

Listy omámene vôňou tônia

fontánu a v nej schovaný čas,

ľudia skandovali

a deti do nej liali limonádu.

A bude bolieť ...

Plač suší ...

Čas nehojí ...

Zabehnuté koľaje

si klamú do očí.

Zakrývam dlaňami tvár

v snahe ukryť sa,

všade je plno

...a odpustenia tak málo.

No ja neviem začať

vo svojich ranách.

Aj biele holuby chcú lietať

Hádžu do nej kamene

a kôru spadnutého stromu

je vinná nevie prejsť

na druhú stranu.

Previazali jej oči

z polámaných nôh

spravili jej dlahu,

oslepla na slnku

vyschla kde kvety

neprosia o milosť

ušliapaná zapadáš do ozdoby

čo zdobí idiotom hlavu.

Ako by som mohol zabudnúť

Ako by som mohol zabudnúť

v dlani stonku kvetu

za chrbtom mi šepká

čo chcem povedať.

Vážim si neúnavnosť sily

ktorou nás chránite

len z vás pramení

čo nemôže ponúknuť

žiaden muž.

Pri dotyku stekajú

tvrdošijné skaly

otvárate puky bahniatok ...

Pokúšam sa napísať nenapísané

slnko, úžasný predobraz

ženskej duše.

Skláňam bozky

do jemnosti vašich rúk

po páde zvláštnej slzy

schádzajú snežienky.

Nedovolia zabudnúť

na vás na váš sviatok MDŽ.

Ako deti ...

Pri každom reze uvoľňujem

tak známu vôňu jabĺk

ktoré sme oberali

dotykom očí.

Za oknom prešli pouličné lampy

v sprievode opustených ulíc,

v perinách jemný šuchot,

prikrývaš ma chladnými nohami

a teplým dychom olizuješ prsty.

Ako sa píše Stáť!

...poznáš to, keď piesne plačú

a vietor unáša ...

bolesť je jediná kto sa k tebe utieka.

Hlasivky stláčajú rev, oheň stráca

posledného poslucháča,

španielka kvíli a slzy tvoria obraz

môjho vnútra na rifliach.

Zvetrila ma vlčia svorka,

nejde ku mne, nie je ako ty,

možno má súcit a možno strach.

Nevidím ho na nich,

bránia mi v tom usušené ruže,

ktoré si mi hodila po častiach.

Strácaš sa a ja dávam srdcu príkaz...

Anjel v pokušení

Oberáš plnosť zrelých plodov

nezvádzaš boj s vlastným telom.

Letmý dotyk rozpráva o tom

čo pozná na jazyku praskanie,

smäd načiera z hlbín, rastie a nevedne.

Niečo sa stalo v dúhe chýba žltá,

neha, žiarlivosť, trápenie...

Tak horia skúšaných v plamene.

Otváram tlačidla

na klávesnici sa ma boja,

v kúte triedim písmena čudné,

mám iba otázniky.

Podávam ti ruku

aj ty bývaš v rozbitej fľaši

píšem bezcenné riadky

a ty kreslíš tiene bez života.

Z puknutej skaly vyviera prameň

a my z nej sekáme srdce.

Čarodejka ...

Píše mi atramentom

odhaľuje moju márnivosť

a vernosť?

Plazí sa ako pes, ktorého za chvíľu

odkopnem od dverí.

Očami otvára poznanie

pre mňa je to hmota...

do vlasov prúdi o láske táranie.

Okuliare na konci sfúkli ilúzie,

jarný kvet vyhupol z blúzky,

žiada ním o bolesť,

riskol som to...

...budem ešte počuť?

vráť sa späť...

Čas

Čo všetko si už videl

zvykol si, že nemôžeš sa dotknúť,

cítiť, vrátiť sa späť.

Nič neriadiš, presne vieš kedy

a kam sa dostaneš.

Napreduješ bezmocný, prekliaty,

dieťa nemá na chlieb, žena na šaty,

prečo by si mal byť z toho dojatý?

Videl si už toho veľa

brázdiš v nekonečne, žiješ v zajatí,

som blázon čo si myslí,

že piesok v rieke sa nestratí.

Čierny žrebec

Zaboril do vzduchu

búrlivé srdce,

nepoddajné kopyta,

z oblohy sfúkol mesiac

v návale emócii rozbíja

vesmírne telesá.

Ona ho čaká

kde ešte dýcha tráva,

tvári sa, že jej sa to netýka.

Spotený klusom razí cestu

svojim nesplneným snom,

konečne do popraskaných očí

vlievajú sa hnedé krivky.

Kobyla každá krivka slnkom prekrytá,

na čele malá biela škvrna,

odtrhá posledné steblo trávy,

v čiernej hrive prach

zajtra nesvitá.

Table of Contents

Obálka

Titulná strana

Predslov

1 máj

A bude bolieť ...

Aj biele holuby chcú lietať

Ako by som mohol zabudnúť

Ako deti ...

Ako sa píše Stáť!

Anjel v pokušení

Čarodejka ...

Čas

Čierny žrebec